**Contract de prestări servicii**

**denumire achiziție:** ... ... *(denumire achiziție, conform plan achiziții)*

**în cadrul proiectului** *... (titlu proiect)*

**contract finanțare** ... *(nr., data contract finanțare)*

**Nr. ... din ... ...**

1. ***Părțile:***

**... ...** *(denumire Achizitor)*, cu sediul în ... ... *(adresa organizației)*, persoană juridică română autorizată să funcționeze prin ... ... *(hotărârea judecătorească definitivă)*, cod fiscal *... (cod fiscal)*, telefon: *... (nr. telefon)*, email ... *(adresa de email)*, cont bancar nr. *... (nr. cont bancar)* deschis la *... (denumire banca)*, reprezentată prin ***...*** *(nume, prenume)*, având funcția de *... (funcția reprezentantului legal)*, în calitate de **Achizitor**, pe de o parte,

**și**

**... ...** *(denumire operator economic)***,** cu sediul în... ... *(adresa firmei)*, înregistrată la Registrul Comerțului sub nr. ... ... *(nr. înregistrare Registrul Comerțului)*, cod fiscal *... (cod fiscal)*, telefon: *... (nr. telefon)*, email ... *(adresa de email),* cod fiscal*... (cod fiscal)*, cont bancar nr. *... (nr. cont bancar)* deschis la *... (denumire banca)*, reprezentată prin ***...*** *(nume, prenume)*, având funcția de *... (funcția reprezentantului legal)*, în calitate de **Prestator**, pe de altă parte,

au convenit următoarele:

1. ***Definiții***
   1. În prezentul contract următorii termeni vor fi interpretați astfel:
2. *Contract* – reprezintă prezentul contract și toate Anexele sale.
3. *Achizitor și Prestator* - părțile contractante, așa cum sunt acestea numite în prezentul contract;
4. *prețul contractului* - prețul plătibil Prestatorului de către Achizitor, în baza contractului, pentru îndeplinirea integrală și corespunzătoare a tuturor obligațiilor asumate prin contract;
5. *servicii -* activități a căror prestare fac obiect al contractului;
6. *produse* - echipamentele, mașinile, utilajele, piesele de schimb și orice alte bunuri cuprinse în anexa/anexele la prezentul contract și pe care Prestatorul are obligația de a le furniza aferent serviciilor prestate conform contractului;
7. *forța majoră* - un eveniment mai presus de controlul parților, care nu se datorează greșelii sau vinei acestora, care nu putea fi prevăzut la momentul încheierii contractului și care face imposibilă executarea și, respectiv, îndeplinirea contractului; sunt considerate asemenea evenimente: războaie, revoluții, incendii, inundații sau orice alte catastrofe naturale, restricții apărute ca urmare a unei carantine, embargou, enumerarea nefiind exhaustivă ci enunțiativă. Nu este considerat forță majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligațiilor uneia din părți;
8. *zi* - zi calendaristică; lună – interval de timp egal cu fiecare dintre cele 12 diviziuni ale anului calendaristic, cu o durată de 28 până la 31 de zile; *an* – an calendaristic de 365 de zile.
9. ***Interpretare***
   1. În prezentul contract, cu excepția unei prevederi contrare, cuvintele la forma singular vor include forma de plural și vice versa, acolo unde acest lucru este permis de context.
   2. Termenul „zi” sau „zile” sau orice referire la zile reprezintă zile calendaristice dacă nu se specifică în mod diferit.

***CLAUZE OBLIGATORII***

1. ***Obiectul principal al contractului***
   1. Prestatorul se obligă să presteze **Servicii de ...** *(denumire achiziție)*, în cadrul proiectul ... ... *(titlu proiect*)finanțat prin Programul SAVE („School Anti-Violence Ecosystem”), cofinanțat de Uniunea Europeană, în perioada/perioadele convenite și în conformitate cu obligațiile asumate prin prezentul contract și anexe.
   2. Achizitorul se obligă să recepționeze și să plătească prețul convenit în contract pentru serviciile prestate conform Ofertei atașate.
2. ***Prețul contractului***
   1. Prețul convenit pentru îndeplinirea contractului, plătibil Prestatorului de către Achizitor, în conformitate cu Oferta financiară, anexă la prezentul contract, este de **... ... lei** fără TVA, la care se adaugă **... ... lei TVA,** în conformitatea cu Oferta financiară a Prestatorului și în condițiile respectării specificațiilor din Oferta tehnică.
   2. Recepția serviciilor și plățile vor fi realizate pe baza tabelului de mai jos, potrivit Ofertei:

|  |  |  |  |  |  |  |
| --- | --- | --- | --- | --- | --- | --- |
| **Obiect achiziție** *(denumire) ...* | Unitate  măsură | Nr.  unități | Valoare  unitară  fără TVA  (Lei) | Valoare  totală  fără TVA  (Lei) | Valoare  TVA  (Lei) | Valoare  totală  cu TVA  (Lei) |
| **1. ... ...** |  |  |  |  |  |  |
| **2. ... ...** |  |  |  |  |  |  |
| **3. ... ...** |  |  |  |  |  |  |
| ***n. ... ...*** |  |  |  |  |  |  |
| **TOTAL valoare achiziție** |  |  |  |  |  |  |

* 1. Prețul contractului nu se actualizează la nivel de preț unitar sau total.
  2. Nu se fac plăți în avans.
  3. Serviciile suport (energie electrică, termică, apă-canal, curățenie, pază etc.) pentru spațiile de producție, dacă este cazul, sunt asigurate de Prestator, fapt ce nu majorează prețul ofertat.

1. ***Durata contractului***
   1. Durata prezentului contract este de la data semnării acestuia de către ambele părți și până la stingerea tuturor obligațiilor reciproce.
   2. Executarea contractului începe de la data semnării de către ultima parte si se va realiza in perioada **... ...** *(perioada de execuție a contractului)*.
2. ***Documentele contractului***
   1. Documentele contractului sunt:

* Oferta tehnică și financiară,
* Alte documente suport, dacă este cazul: Copie Certificat înregistrare, Copie Certificat constatator ONRC, Autorizații relevante *(se enumeră documentele și autorizațiile necesare)*,
* Acte adiționale, dacă este cazul.

***CLAUZE SPECIFICE***

1. ***Obligațiile Prestatorului***
   1. Prestatorul se obligă să presteze **Servicii de ...** *(denumire achiziție)***, în conformitate cu Oferta tehnică și financiară atașată,** cu respectarea clauzelor corespunzătoare din contractul de finanțare semnat de Achizitor, în calitate de Beneficiar al contractului de finanțare *(nr., data contract finanțare) pentru proiectul* ... ... *(titlu proiect*)finanțat prin Programul SAVE (School Anti-Violence Ecosystem), cofinanțat de Uniunea Europeană.
   2. Prestatorul este pe deplin responsabil pentru siguranța și legalitatea tuturor operațiunilor și metodelor utilizate în îndeplinirea obligațiilor asumate prin contract, cât și de calificarea personalului folosit pe toată durata contractului. De asemenea, în situația în care serviciile prestate nu au o calitate corespunzătoare și dacă se constată și eventuale abateri ce pot pune în pericol sănătatea și siguranța beneficiarilor și participanților, Prestatorul poartă întreaga răspundere, după caz, civilă, administrativă sau penală pentru nerespectarea prevederilor legale privind calitatea și siguranța serviciilor.
   3. Prestatorul se obligă să supravegheze prestarea serviciilor, să asigure resursele umane, materialele, instalațiile, echipamentele și orice alte asemenea, fie de natură provizorie, fie definitivă cerute de și pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.
   4. Prestatorul are obligația de a informa Achizitorul despre orice situație care poate determina încetarea sau întârzierea executării contractului în termen de maximum ... zile lucrătoare de la data luării la cunoștință despre o astfel de situație, urmând ca Achizitorul să decidă cu privire la măsurile corespunzătoare.
   5. Părțile se obligă să ia toate măsurile pentru respectarea regulilor pentru evitarea **conflictului de interese**, conform OUG nr.66/2011.
   6. Prestatorul se obligă să respecte **confidențialitatea datelor** și informațiilor cu care intră în contact în cadrul contractului, în mod direct sau prin oricare din persoanele/angajații desemnați să lucreze în cadrul contractului sau subcontractanți: Informații confidențiale despre Achizitor, cu privire la beneficiarii finali și datele cu caracter personal, cu privire la derularea contractului.
   7. Următoarele elemente din cadrul contractului nu pot avea caracter confidențial: denumirea Prestatorului de servicii, precum și obiectul contractului, valoarea acestuia și plățile efectuate.
   8. Prestatorul și, în cazul în care există, subcontractanții acestuia, asigura disponibilitatea informațiilor și documentelor referitoare la contract cu ocazia **misiunilor de control** desfășurate de Administratorul de grant (Fundația World Vision România), auditorul independent sau societatea de audit contractată de Administratorul de grant, Comisia Europeană, sau de oricare organism abilitat potrivit legii, precum și reprezentanților acestora.
   9. Prestatorul are obligația de a pune la dispoziția organizațiilor și instituțiilor abilitate, la cerere și în termen, documentele și/sau informațiile solicitate privind activitatea Prestatorului care decurge din prezentul contract, să asigure toate condițiile pentru verificări la fața locului, să acorde dreptul de acces inclusiv la sistemele informatice și să pună la dispoziție documentele solicitate pe suport hârtie, dar și în format electronic. Documentele trebuie să fie ușor accesibile și arhivate astfel încât să permită verificarea.
2. ***Obligațiile Achizitorului***
   1. Achizitorul se obligă să recepționeze serviciile prestate prin reprezentanți desemnați.
   2. Plățile se vor face prin OP, în lei, în pe baza facturii emise în urma recepției calitative și cantitative a serviciilor prestate. Documentele în baza cărora se va face plata către Prestator sunt: Procesul verbal de recepție a serviciilor și Factura.
   3. Achizitorul se obligă să plătească prețul către Prestator în termen de **... zile** de la comunicarea facturii și de la data Procesului verbal de recepție. În cazul unei discrepanțe de dată, se ia în calcul data la care a fost întocmit ultimul document. Plățile se efectuează în lei.
   4. Dacă Achizitorul nu onorează facturile în termen de **... zile** de la expirarea perioadei convenite, Prestatorul are dreptul de a sista prestarea serviciilor. Imediat ce Achizitorul onorează factura restantă, Prestatorul va relua prestarea serviciilor în cel mai scurt timp posibil.
   5. Achizitorul se obligă să pună la dispoziția Prestatorului orice facilități și/sau informații pe care acesta le-a cerut în ofertă și pe care le consideră necesare îndeplinirii contractului.
3. ***Începere, finalizare***
   1. Prestatorul are obligația de a începe prestarea serviciilor în urma comenzii ferme a Achizitorului în termen de **... zile** lucrătoare de la comanda fermă a acestuia.
   2. În afara cazului în care Achizitorul este de acord cu o prelungire a termenului, orice întârziere în îndeplinirea contractului dă dreptul Achizitorului de a solicita penalități Prestatorului.
4. ***Recepție și verificări***
   1. Achizitorul are dreptul de a inspecta și/sau testa serviciile pentru a verifica conformitatea cu prevederile din ofertă.
   2. Inspecțiile și testele din cadrul recepției calitative și cantitative se vor face la locul livrării prin reprezentanții desemnați de Achizitor.
   3. Dacă serviciile inspectate sau testate nu corespund specificațiilor din ofertă, Achizitorul are dreptul să le respingă, iar Prestatorul are obligația, fără a modifica prețul contractului, de a face toate modificările necesare pentru ca serviciile să corespundă specificațiilor lor tehnice.
5. ***Sancțiuni pentru neîndeplinirea culpabilă a obligațiilor***
   1. În cazul în care, din vina sa exclusivă, Prestatorul nu reușește să-și execute obligațiile asumate prin contract, atunci Achizitorul are dreptul de a deduce din prețul contractului, ca penalități, o sumă echivalentă cu o cotă procentuală de **... %** din suma facturată pentru fiecare zi de întârziere, până la îndeplinirea efectivă a obligațiilor.
   2. În cazul în care Achizitorul nu onorează facturile în termenul convenit, atunci Prestatorul îi poate solicita penalități acestuia în sumă echivalentă cu o cotă procentuală de **... %** din suma facturată și neachitată pentru fiecare zi de întârziere, până la îndeplinirea a obligațiilor.
6. ***Rezilierea unilaterală a contractului***
   1. Prezentul contract încetează de plin drept fără a mai fi necesară intervenția unei instanțe judecătorești, în cazul în care una dintre părți nu își îndeplinește obligațiile prevăzute în prezentul contract.
   2. Contractul se reziliază unilateral de către Achizitor în cazul în care, pe durata executării contractului, Prestatorul își pierde dreptul/licența/calitatea de a presta serviciile prevăzute în contract.
   3. Contractul se reziliază de drept fără plata unor daune materiale (bănești), în situația îndeplinirii cel puțin a uneia din următoarele condiții: **a)** întreruperea nejustificată de către Prestator a prestării serviciilor; **b)** prestarea unor servicii neconforme cu Oferta; **c)** provocarea de daune fizice/de sănătate pentru beneficiari/participanții la activități cauzate de modul de prestare a serviciilor, stabilit de o autoritate competentă.
   4. Nerespectarea obligațiilor asumate prin prezentul contract de către una dintre părți, în mod culpabil și repetat, dă dreptul părții lezate de a considera contractul de drept reziliat și de a pretinde plata de daune-interese.
   5. Achizitorul își rezervă dreptul de a renunța oricând la contract, printr-o notificare scrisă adresată Prestatorului, fără nici o compensație, dacă acesta din urmă intră în procedura de insolvență sau în faliment, cu condiția ca această anulare să nu prejudicieze sau să afecteze dreptul la acțiune sau despăgubire pentru Prestator. În acest caz, Prestatorul are dreptul de a pretinde numai plata corespunzătoare pentru partea din contract îndeplinită până la data denunțării unilaterale a contractului.
7. ***Amendamente***
   1. Părțile contractante au dreptul, pe durata îndeplinirii contractului, de a conveni modificarea clauzelor contractului, prin act adițional, numai în cazul apariției unor circumstanțe care lezează interesele comerciale legitime ale acestora și care nu au putut fi prevăzute la data încheierii contractului.
8. ***Subcontractanți***
   1. Prestatorul are obligația, în cazul în care subcontractează părți din contract, de a încheia contracte cu subcontractanții desemnați, în aceleași condiții (drepturi și obligații) în care el a semnat contractul cu Achizitorul.
   2. Prestatorul este pe deplin răspunzător față de Achizitor de modul în care îndeplinește contractul, inclusiv pentru părțile subcontractate.
   3. Prestatorul poate schimba oricare subcontractant numai dacă acesta nu și-a îndeplinit partea sa din contract. Schimbarea subcontractantului nu va schimba prețul contractului și va fi notificată Achizitorului.
9. **Cesiunea**
   1. Prestatorul nu are dreptul de a transfera total sau parțial obligațiile sale asumate prin contract, fără să obțină, în prealabil, acordul scris al Achizitorului.
   2. Cesiunea nu va exonera Prestatorul de nici o responsabilitate privind obligațiile asumate prin contract.
10. ***Alte clauze***
    1. **Răspundere și prejudicii** - Prestatorul își asumă integral răspunderea pentru prejudiciile cauzate terților din culpa sa, pe durata contractului. Achizitorul va fi degrevat de orice responsabilitate pentru prejudiciile cauzate terților de către Prestator, ca urmare a executării prezentului Contract, cu excepția celor care pot fi direct imputabile acestora.
    2. **Copyright** – Prestatorul își asumă răspunderea, exonerând Achizitorul, pentru încălcarea unor drepturi de proprietate intelectuală și/sau drepturi de autor și se obligă să despăgubească Achizitorul împotriva oricăror reclamații și acțiuni în justiție, ce rezultă din încălcarea acestor drepturi, inclusiv daune-interese, costuri, taxe și cheltuieli de orice natură, aferente acestora.
    3. **Practici etice** – Prestatorul garantează că își va îndeplini obligațiile din cadrul contractului cu grija și profesionalism, și că activitățile sale sunt compatibile cu standarde etice și umanitare. Dacă acțiunile Prestatorului amenință sau pun în pericol activitățile Achizitorului, Achizitorul va rezilia imediat contractul fără compensații financiare. Prestatorul va lua toate măsurile pentru a preveni și a combate exploatarea, neglijarea, abuzul și alte forme de violență împotriva **copiilor** pe toata perioada derulării contractului. Prestatorul și subcontractanții acestuia trebuie să respecte Convențiile internaționale de muncă și să se asigure că nu este folosită munca copiilor în derularea contractului. Folosirea muncii copiilor duce la rezilierea contractului.
    4. **Politica de protecție a copiilor și a adulților** - Pe parcursul derulării Contractului, părțile și angajații acestora se vor asigura că respectă Politica de protecție a copiilor și adulților implementată de Achizitor.
    5. **Protecția muncii** - Prestatorul trebuie să respecte regulile obligatorii referitoare la condițiile de muncă și protecția muncii (vezi [www.protectiamuncii.ro](http://www.protectiamuncii.ro)), precum și să respecte principiile egalității de șanse și nondiscriminării în cadrul fiecărei acțiuni și activități ale contractului prin raportare la prevederile legislației naționale în domeniu.
    6. **Egalitate de șanse** - Prestatorul va lua în calcul toate politicile și practicile prin care să nu se realizeze nici o deosebire, excludere restricție sau preferință, indiferent de: rasă, naționalitate, etnie, limbă, religie, categorie socială, convingeri, gen, orientare sexuală, vârstă, handicap, boală cronică necontagioasă, infectare HIV, apartenență la o categorie defavorizată, precum și orice alt criteriu care are ca scop sau efect restrângerea, înlăturarea recunoașterii, folosinței sau exercitării, în condiții de egalitate, a drepturilor omului și a libertăților fundamentale sau a drepturilor recunoscute de lege, în domeniul politic, economic, social și cultural sau în orice alte domenii ale vieții publice.
    7. **Respectare GDPR** – Prestatorul se obligă să respecte legislația privind protecția datelor cu caracter personal cu care Prestatorul intră în contact în cadrul contractului, atât în ceea ce privește reprezentanții Achizitorului, cât mai ales a beneficiarilor, a vizitatorilor și utilizatorilor website-ului. Prestatorul trebuie să se asigure că dispune de măsuri tehnice și organizatorice adecvate, pentru a asigura un nivel adecvat de securitate împotriva prelucrării neautorizate sau ilegale a datelor personale, precum și împotriva distrugerii, pierderii, modificării, divulgării neautorizate sau accesului neautorizat la datele cu caracter personal transmise, stocate sau prelucrate. Achizitorul va fi absolvit de orice răspundere în cazul apariției vreunui prejudiciu cauzat terțelor persoane fizice de către Prestator și/sau de către angajații sau subcontractanții acestuia ca urmare a încălcării legislației privind protecția datelor cu caracter personal.
    8. **Evitarea conflictului de interese** - Prestatorul își asumă obligația să ia toate măsurile necesare pentru a evita și a pune capăt oricărei situații de conflict de interese care ar putea afecta executarea acestui Contract de finanțare nerambursabilă în condiții de imparțialitate și obiectivitate. Conflictul de interese poate interveni îndeosebi din motive care implică interese economice, afinități politice sau naționale, legături de familie sau emoționale, sau orice alte legături sau interese comune. Orice conflict de interese care poate apărea în timpul implementării acestui Contract trebuie să fie notificat deîndată, în scris, către Achizitor. În cazul în care un astfel de conflict de interese este notificat de către Prestator, Achizitorul este îndreptățit să solicite Prestatorului să ia toate măsurile care se impun pentru remedierea efectelor negative/generate de conflictul de interese.
    9. **Antiterorism** - Prestatorul se va asigura că resursele financiare primite în baza contractului nu vor fi utilizate, direct sau indirect, pentru finanțarea organizațiilor teroriste sau a teroriștilor. Prestatorul este de acord să depună toate eforturile pentru a se asigura că aceste resurse (a) nu sunt transferate intenționat, direct sau indirect, sau nu sunt folosite pentru a sprijini indivizi sau organizații asociate cu terorismul așa cum sunt definite de către Lista Consolidata a Consiliului de Securitate al ONU <https://www.un.org/sc/suborg/en/sanctions/un-sc-consolidated-list> sau orice alta listă similară definită de către ONU și/sau (b) nu sunt folosite în orice altă manieră interzisă de către o rezoluție a Consiliului de Securitate al ONU adoptata in baza Cap. VII al Cartei Națiunilor Unite.
    10. Prestatorul va include clauzele de mai sus în toate contractele cu subcontractanții și va monitoriza respectarea acestora de către subcontractanți.
11. ***Forța majoră***
    1. Forța majoră este constatată de o autoritate competentă.
    2. Forța majoră exonerează părțile contractante de îndeplinirea obligațiilor asumate prin prezentul contract, pe toată perioada în care aceasta acționează.
    3. Îndeplinirea contractului va fi suspendată în perioada de acțiune a forței majore, dar fără a prejudicia drepturile ce li se cuveneau părților până la apariția acesteia.
    4. Partea contractantă care invocă forța majoră are obligația de a notifica celeilalte părți, imediat și în mod complet, producerea acesteia și să ia orice măsuri care îi stau la dispoziție în vederea limitării consecințelor.
    5. Dacă forța majoră acționează sau se estimează că va acționa o perioadă mai mare de 3 luni, fiecare parte va avea dreptul să notifice celeilalte parți încetarea de plin drept a prezentului contract, fără ca vreuna din parți să poată pretindă celeilalte daune-interese.
12. ***Soluționarea litigiilor***
    1. Achizitorul și Prestatorul vor face toate eforturile pentru a rezolva pe cale amiabilă, prin tratative directe, orice neînțelegere sau dispută care se poate ivi între ei în cadrul sau în legătură cu îndeplinirea contractului.
    2. Dacă, după 15 de zile de la începerea acestor tratative, Achizitorul și Prestatorul nu reușesc să rezolve în mod amiabil o divergență contractuală, fiecare poate solicita ca disputa să se soluționeze de către instanțele judecătorești din România.
13. ***Limba care guvernează contractul***
    1. Limba care guvernează contractul este limba română.
14. ***Comunicări***
    1. Orice comunicare între părți, referitoare la îndeplinirea prezentului contract, trebuie să fie transmisă în scris.
    2. Orice document scris trebuie înregistrat atât în momentul transmiterii cât și în momentul primirii.
    3. Comunicările între părți se pot face și prin telefon, fax, e-mail, poștă cu condiția confirmării în scris a primirii comunicării.
15. ***Legea aplicabilă contractului***
    1. Contractul va fi interpretat conform legilor din România.

Părțile au înțeles să încheie azi **... ...** *(data)* prezentul contract în format digital, valabil la data ultimei semnături.

|  |  |
| --- | --- |
| **Achizitor,**  **... ...** *(denumire Achizitor)*  **... ...** *(funcția)*  **... ...** *(nume, prenume)* | **Prestator,**  **... ...** *(denumire Prestator)*  **... ...** *(funcția)*  **... ...** *(nume, prenume)* |